ارمنیستان میللی تهلوکهسیزلیک خیدمتینین ایستینتاق ایدارهسی گمروک کمیتهسینین کئچمیش رهبری آرمن آوتیسیانا قارشی جینایت ایشی آچیب.
آخار. آذ خبر وئریر کی، او، غیری-قانونی صاحیبکارلیق فعالیتی و چیرکلی پوللارین یویولماسیندا اتهام ائدیلیب. میللی تهلوکهسیزلیک خیدمتی آوتیسیانی «قولدن پالاس» مهمانخانا کومپلکسینه صاحب اولماقدا گناهلاندیریب. بئله کی، میللی تهلوکهسیزلیک خیدمتینین ادعاسینا گؤره، کمپلکسی قیبریسده قیدیاتدان کئچن «ریوهیل هولدینق» شیرکتی تیکیب و بونون اوچون ارمنیستانا میلیونلارلا دوللار یاتیریب:
«اینوستور کیمی سندلرده لیوان وطنداشی گؤستریلیب، اما اونون شیرکته هئچ بیر آیدیتی اولماییب. تیکینتینین گئدیشینه محض آوتیسیان نظارت ائدیب و اؤز وظیفهسیندن ایستیفاده ائدرک یارانان پروبلملری حل ائدیب. داها سونرا بئله بیر هتل ساخکادزوردا تیکیلیب. ۲۰۱۲-جی ایلده بو مهمانخانلار کومپلکسینی بریتانییادا یارادیلان «قولدن قروپ لیمیتد» آلیب. کومپلکسین آکسییالارینین ۱۰۰%-لیک صاحبی آوتیسیانین اوغلو آرتاشس اولوب. ۲۰۱۸-جی ایلده آوتیسیانلار ایرواندا «قولدس پالاس بوتیک» آدلی یئنی مهمانخانا آچیبلار. هر اوچ هتلین دیری ۹۰ میلیون دلار اولاراق دیرلندیریلیر. حاضردا ایستینتاق آپاریلیر».
قید ائدک کی، ارمنیستان گمروک کمیتهسی سرژ سرکیسیان طرفیندن ۲۰۰۸-جی ایلده لغو ائدیلیب. او، دؤولت گلیرلری کمیتهسینه چئوریلیب.
azb_Arab azb_Arab azb_Arab azb_Arab